बदायूं जिले की तहसील बिसौली पर तैनात संवाददाता सुधाकर शर्मा को संस्थान ने तमाम गंभीर शिकायतों के चलते बर्खास्त कर दिया था और उनकी जगह तेजतर्रार अखिलेश पाठक को नियुक्त किया गया था। अखिलेश ने कंप्यूटर के साथ फैक्स मशीन खरीद ली थी, साथ ही काम भी सही तरीके से कर रहे थे, इसी बीच सुधाकर शर्मा की पुनः वापसी कर दी गई। सूत्रों का कहना है कि मुरादाबाद (वर्तमान संभल) जनपद के गाँव पवांसा निवासी शंकराचार्य राजराजेश्वाश्रम का एक मकान चंदौसी में भी हैं, उनसे परिचय निकाल कर सुधाकर ने राजुल माहेश्वरी को फोन कराया था। सूत्रों का कहना है कि राजुल माहेश्वरी शंकराचार्य की बात टालते नहीं है, इसलिए सुधाकर की वापसी हो गई, लेकिन इस सबके चलते अखिलेश पाठक का कई हजार का नुकसान हो गया, वहीं वह सुधाकर शर्मा के सीधे निशाने पर भी आ गए हैं।